ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ

ΣΧΟΛΗ ΚΑΛΩΝ ΤΕΧΝΩΝ

ΤΜΗΜΑ ΕΙΚΑΣΤΙΚΩΝ & ΕΦΑΡΜΟΣΜΕΝΩΝ ΤΕΧΝΩN

**ΑΝΑΚΟΙΝΩΣΗ**

Σύμφωνα με έγγραφο του Υπουργείου Παιδείας και των Υπηρεσιών Δημοσιονομικού Ελέγχου (ΥΔΕ), οι αιτούντες του φοιτητικού στεγαστικού επιδόματος θα πρέπει να **καταθέσουν το εκκαθαριστικό του τρέχοντος οικονομικού έτους 2015 για τα εισοδήματα του έτους 2014**. Ως εκ τούτου αιτήσεις για το στεγαστικό δύναται να κατατεθούν μετά την υποβολή της φορολογικής δήλωσης και την έκδοση του εκκαθαριστικού σημειώματος φόρου εισοδήματος του οικονομικού έτους 2015.

Αυτό σημαίνει ότι δεν τίθεται προθεσμία για την υποβολή της σχετικής αίτησης αφού οι αιτούντες μπορούν να υποβάλλουν την αίτηση και τα δικαιολογητικά μετά την έκδοση του νέου εκκαθαριστικού.

Παρακαλούνται οι γραμματείες των τμημάτων να αναρτήσουν την ανακοίνωση στα site των τμημάτων τους και στους πίνακες ανακοινώσεων. Επίσης, να ενημερώσουν τους φοιτητές που ήδη έχουν υποβάλλει δικαιολογητικά ότι θα πρέπει να προσκομίσουν το νέο εκκαθαριστικό όταν υποβληθεί η φορολογική δήλωση.

Τέλος, οι φοιτητές έχουν τη δυνατότητα να υποβάλλουν καθημερινά ηλεκτρονικά την αίτησή τους και όταν συγκεντρώσουν τα απαιτούμενα δικαιολογητικά να τα καταθέσουν στις Γραμματείες των Τμημάτων για την Κοζάνη και στην κα Χριστίνα Γρηγοριάδου για τη Φλώρινα.

ΑΠΟ ΤΗ ΓΡΑΜΜΑΤΕΙΑ